འཐབ་ཕྱོགས་གཅིག་གྱུར་པིས་ཅེ་ཚོད་ལྟ་ཁུལ་གྱི་འཛུགས་སྐྲུན་དུ་ཞུགས་པ་དང་།དེ་ནི་ཁོ་ཚོས་སྟོབས་ཤུགས་གཅིག་སྒྲིལ་བྱས་མཐར་ཀུན་ལ་ཞབས་འདེགས་ཞུ་བའི་ལས་དོན་ལེགས་འགྲུབ་བྱུང་བའི་མཚོན་རྟགས་ཤིག་ཡིན།སུན་ཁྲུན་ལན་གྱིས་ཚོད་ལྟ་ཁུལ་གྱི་འཛུགས་སྐྲུན་ཐད་སེམས་ཁུར་ཚད་མེད་བྱེད་ཀྱིན་འདུག་ལ།མོ་ཧེ་ཀྲང་རྫོང་ཕིང་ཧྲན་ཞང་ཅང་ནན་སྡེ་བའིསེམས་མཐུནགསར་སྡེ་དུ་ཐོན་ནས།སྡེ་མིའི་ཐོན་སྐྱེད་དང་འཚོ་བའི་གནས་ཚུལ་ལ་རྒྱུས་ལོན་ཟབ་མོ་བྱས་ཤིང་།སྟར་ཀ་ཚན་རྩལ་རིག་གནས་སྣ་འཛོམས་འགྲེམ་སྟོན་ཁུལ་དང་།སྐྱེ་དངོས་སྨན་ལས་ཐོན་ལས་གླིང་།དེང་རབས་ཞིང་ལས་ཚན་རྩལ་དཔེ་སྟོན་གླིང་བཅས་ནས་ཐོན་ལས་ཁྱད་ཆོས་ཅན་གྱི་འཕེལ་རྒྱས་ཉམས་མྱོང་རྒྱུས་ལོན་བྱས།མོས་བཤད་རྒྱུར།ལོ་ངོ་སུམ་བཅུའི་རིང་།ཏང་ཀྲུང་དབྱང་གི་འགོ་ཁྲིད་རིམ་པས་ཐུགས་འཁུར་ཚད་མེད་བྱས་ཐོགདམངས་གཙོ་ཏང་ཁག་སོ་སོའི་ཀྲུང་དབྱང་དང་རྒྱལ་ཡོངས་བཟོ་ཚོང་མཉམ་འབྲེལ་ལྷན་ཚོགས།ཞིང་ཆེན་ཨུ་ཡོན་ལྷན་ཁང་།ཞིང་ཆེན་སྲིད་གཞུང་གིས་པིས་ཅེ་ཡི་ལས་བྱེད་མི་སྣ་དང་དམངས་ཚོགས་ཀྱི་སྣེ་ཁྲིད་དེ།དབུལ་སྐྱོབ་གསར་སྤེལ་དང་།སྐྱེ་ཁམས་འཛུགས་སྐྲུན།མི་གྲངས་ཚོད་འཛིན་བཅས་གསུམ་པོ་བརྗོད་བྱ་གཙོ་བོར་བཟུང་ནས་ཡུན་རིང་བོར་འབད་བརྩོན་ལྷོད་མེད་བྱས་ཤིང་།དམངས་ཀྱི་འཚོ་བ་དབུལ་ཕོངས་ནས་འབྱོར་འབྲིང་དུ་སླེབས་སུ་བཅུག་པ་དང་།སྐྱེ་ཁམས་ཁོར་ཡུག་བཙོག་སྐྱོན་བཏང་ཡོད་པའི་རྣམ་པ་ལེགས་པར་བསྒྱུར།ཏང་གི་ཚོགས་ཆེན་བཅོ་བརྒྱད་པའི་རྗེས་སུ།ཀྲུང་དབྱང་གིས་པིས་ཅེ་ཚོད་ལྟ་ཁུལ་གྱི་བྱ་བར་མཐོང་ཆེན་ཆེན་པོ་མཛད་ཀྱིན་ཡོད་ལ།སྤྱི་ཁྱབ་ཧྲུའུ་ཅི་ཞིས་ཅིན་ཕིང་གི་གསུང་བཤད་གལ་ཆེན་དུ།ཚོད་ལྟ་ཁུལ་གྱི་དབུལ་ཕོངས་ས་ཆ་དེ་དག་གིས་ཁྱོན་ཡོངས་ནས་འབྱོར་འབྲིང་སྤྱི་ཚོགས་འཛུགས་སྐྲུན་བྱེད་པར་ཐབས་ལམ་གང་མང་གཏོད་དགོས་ལ།ཏང་མང་མཉམ་འབྲེལ་གྱི་ཞབས་འདེགས་དང་།བཅོས་བསྒྱུར།འཕེལ་རྒྱས་བྱ་བའི་ལག་ལེན་ཁྲོད་ཉམས་མྱོང་གསར་བ་འཚོལ་ཞིབ་བྱས་ཏེ།ང་ཚོས་དེ་ནན་ཏན་སྒོས་ལག་བསྟར་དང་དོན་འཁྱོལ་བྱེད་དགོས་ཤིང་།དེའི་བརྒྱུད་རིམ་ཁྲོད་འཐབ་ཕྱོགས་གཅིག་གྱུར་གྱིས་ནུས་ཤུགས་ཡོད་རྒུ་བཏོན་ཏེ་ཞབས་འདེགས་ལས་དོན་ཁྲོད་སྲི་ཞུ་གང་ལེགས་བསྒྲུབ་དགོས་པ་དང་།སྔར་བའི་ལེགས་པས་ཐོན་ཁུངས་གཅིག་སྒྲིལ་དང་།ཁྱད་ཆོས་མངོན་པ།ཚན་རིག་གིས་རྒྱབ་སྐྱོར།དབུལ་སྐྱོབ་ལེགས་པོ་བྱས་ཏེ།པིས་ཅེ་ནི་འཐབ་ཕྱོགས་གཅིག་གྱུར་གྱི་ཞབས་འདེགས་དང་།བཅོས་བསྒྱུར།འཕེལ་རྒྱས་བྱ་བའི་ཚོད་ལྟ་བྱེད་གནས་དང་།ཏང་མང་མཉམ་འབྲེལ་དཔེ་སྟོན་ཁུལ་དུ་བསྒྱུར་དགོས་པ་བཅས་བསྟན་ཞིང་།འཐབ་ཕྱོགས་གཅིག་གྱུར་གྱིས་དུས་ནམ་ཞིག་ལ་ལས་གང་དང་གང་བསྒྲུབ་རུང་།བརྗོད་དོན་གཙོ་བོར་དམིགས་པ་དང་།ཀུན་ལ་ཞབས་འདེགས་ཀྱི་ལས་དོན་ཡོངས་སུ་སྤེལ་བའི་ཉམས་མྱོང་མང་པོ་གསོག་འཇོག་བྱེད་པ།དཔེ་སྟོན་གྱི་ནུས་བ་ཐོན་པར་བརྩོན་ལེན་བྱེད་དགོས་ཞེས་གསུངས།